Протоколът от изпитването включва информация относно начина, по който е определен най-неблагоприятният вариант на конфигурацията на системата, компонента или отделния технически възел.
 5.
 Ако в съответния регулаторен акт, посочен в част 1 от приложение II към Регламент (ЕС) 2018/858, е предвиден формат на протокола от изпитването, се използва този модел.
 ПРИЛОЖЕНИЕ VIII
 СЕРТИФИКАТ ЗА СЪОТВЕТСТВИЕ НА ХАРТИЕН НОСИТЕЛ
 0. ЦЕЛИ
 Сертификатът за съответствие включва следната информация:
 а)
 идентификационния номер на превозното средство;
 б)
 датата на производство на превозното средство;
 в)
 точните технически характеристики на превозното средство, както и техническите му показатели, изразени в конкретни величини (не се разрешава посочването на диапазони от стойности в различните позиции, освен в случаите, когато са свързани с естеството на превозното средство (например ремаркета с възможност за удължаване на рамата, седлови влекач за ремарке с регулируемо седлово прикачно устройство).
 1. ОБЩО ОПИСАНИЕ
 1.1.
 Сертификатът за съответствие на хартиен носител се състои от следните две части:
 а)
 част 1, която се състои от декларация за съответствие от производителя и която е обща за всички категории превозни средства;
 б)
 част 2, която представлява техническо описание на основните характеристики на превозното средство и която е адаптирана към всяка специална категория превозно средство.
 1.2.
 Сертификатът за съответствие на хартиен носител е с максимален форматА4 (210 × 297 mm) и съответства на образците, посочени в допълнението.
 1.3.
 Техническото описание, посочено в част 2 на сертификата за съответствие на хартиен носител, е това, вписано в документацията за одобряване на типа в съответните регулаторни актове.
 1.4.
 Всички данни в сертификата за съответствие на хартиен носител се представят със знаци от серията стандарти ISO 8859 (за сертификатите за съответствие на хартиен носител, издадени на български език — на кирилица, за сертификатите за съответствие, издадени на гръцки език — със знаци от гръцката азбука) и арабски цифри.
 2. СПЕЦИАЛНИ РАЗПОРЕДБИ
 2.1.
 Образец А на сертификата за съответствие на хартиен носител се използва за комплектовани превозни средства.
 2.2.
 Образец Б на сертификата за съответствие на хартиен носител се използва за напълно комплектовани превозни средства.
 Допълнителните характеристики на превозното средство, както и техническите му показатели в конкретни величини, добавени по време на процеса на многоетапно одобряване на типа, се описват накратко.
 2.3.
 Образец В на сертификата за съответствие на хартиен носител се използва за некомплектовани превозни средства.
 3. ХАРАКТЕРИСТИКИ НА ХАРТИЯТА И ЗАЩИТНИ ПЕЧАТНИ ЕЛЕМЕНТИ ЗА ПРЕДОТВРАТЯВАНЕ НА ФАЛШИФИЦИРАНЕТО
 За да се предотврати фалшифицирането, сертификатът за съответствие е защитен с цветно изображение и най-малко един от следните елементи:
 а)
 воден знак, представящ регистрираната марка на производителя;
 б)
 друг защитен печатен елемент (например флуоресциращо при ултравиолетови лъчи мастило, мастила, чийто цвят зависи от ъгъла при наблюдение, мастила, чийто цвят зависи от температурата, микропечат, отпечатани плетеници (гилоширане), печатане с преливащи се цветове, лазерно гравиране, специално изработени холограми, променливи лазерни изображения, променливи оптични изображения, релефно щамповано или гравирано лого на производителя и др.).
 Допълнение
 ОБРАЗЦИ НА СЕРТИФИКАТА ЗА СЪОТВЕТСТВИЕ НА ХАРТИЕН НОСИТЕЛ
 ЧАСТ I
 КОМПЛЕКТОВАНИ И НАПЪЛНО КОМПЛЕКТОВАНИ ПРЕВОЗНИ СРЕДСТВА
 ОБРАЗЕЦ А1—ЧАСТ 1
 КОМПЛЕКТОВАНИ ПРЕВОЗНИ СРЕДСТВА
 СЕРТИФИКАТ ЗА СЪОТВЕТСТВИЕ
 Част 1
 Аз, долуподписаният [... (пълно име и длъжност)], с